Tugiteenused perepõhise asendushoolduse pakkujatele 2024-2025 Sotsiaalkindlustusametile

**Vorm I – Pakkumus**

|  |  |
| --- | --- |
| **Pakkuja andmed** | *Ühispakkumuse korral märkida ühispakkujate andmed* |
| Pakkuja ärinimi | MTÜ Oma Pere, SOS Lasteküla Eesti Ühing |
| Registrikood | 80262027; 80088606 |
| Aadress | Sirge tn 2, Tallinn ja Jalgpalli 21, Tallinn |
| Telefon | 5689 0150; 5814 7797 |
| E-posti aadress | info@omapere.ee;  |
| Pakkuja on käibemaksukohustuslane | EI |
| Kodulehekülje aadress  | www.omapere.ee ja www.sos-lastekyla.ee |
| Kontaktisik, tema kontaktandmed(e-posti aadress, telefon) | Liis Saarna, tel 5689 0150, liis@omapere.ee |

|  |  |
| --- | --- |
| Pakkuja projektijuht | Liis Saarna |
| Pakkuja meeskonnas olevad spetsialistid * *vähemalt*

*3 peretoetajat;**Psühholoog;**Mentor;**Superviisor.* | Peretoetajad: Reet Rääk, Külli Õiglane, Kadi Annuk, Margus Annuk, Pille Teder, Tiina Kivirüüt, Kirsti Mägi, Liis Saarna, Evi Kruzman, Aire NurmPsühholoog: Anu Ehrpais, Ingrid Tiido, Ene RaudlaMentor: Külli Õiglane, Kadi Annuk, Margus Annuk, Kirsti MägiSuperviisor: Ingrid Tiido, Kadi Annuk, Külli Õiglane |

Hankijal on õigus pakkumuse vastavuse kontrollimisel kontakteeruda CV-s näidatud spetsialistiga ning spetsialisti tööandjate ja/või partneritega, keda on CV-s nimetatud, eesmärgiga täpsustada CV-s kirjeldatud andmeid ja/või veenduda nende õigsuses.

**TEENUSE KIRJELDUS HINDAMISEKS**

|  |  |
| --- | --- |
| 1. **Kuidas ühtlustada peretoetajate taset ja tagada, et nad vastaksid kompetentsimudelile? Mida plaanite selleks omalt poolt teha, mida ootate SKAlt?**
 | **Max 24 punkti**  |
| Peretoetajate taseme hoidmise esimene samm on kaalutletud peretoetajate valik, peretoetajad peavad kõik vastama SKA tugiteenuste hanke seletuskirjas toodud nõuetele peretoetajate kohta. Lähtume peretoetajate valikul peretoe kompetentsimudelist, mille loomisprotsessis ka ise osalesime, samuti on enamus meie peretoetajatest PRIDE koolitajad, mis omakorda tähendab, et tegemist on valdkonda väga hästi tundvate spetsialistidega, kes regulaarselt täiendavad oma teadmisi ja osalevad supervisioonidel. Kindlasti on meie soov hoida peretoetajad ühises infoväljas, see ühtlustab peretoetajate teadmisi. Jagame peretoe teenuse ja lastekaitse ning asendushoolduse valdkonna praktikate osas infot, plaanime teha kovisioone, samuti on projektijuht kursis iga peretoetaja spetsiifikaga, mistõttu peret peretoe teenusele suunates arvestab projektijuht peretoetaja tausta ja teadmistega. Peretoetajad on oodatud osalema ka grupinõustamistele ja koolitustele, mis tugiteenuste raames toimuvad.SKA poolt on viimastel aastatel korraldatud peretoetajatele suunatud koolitusi ja supervisioone. Leiame, et selliseid koolitusi ja supervisiooni võiks ka edaspidi pakkuda, et ühtlustada peretoetajate teadmisi ja taset. Leiame, et kõikide teenust pakkuvate ühingute kaasamine supervisiooni on väga tänuväärne idee, kuigi praktikas ei ole see väga hästi veel toimima hakanud. Loodame, et sellisel viisil peretoetajate kokku toomine jätkub ka järgmistel aastatel ning peretoetajad võtavad pakutu kenasti vastu.Samuti loodame, et SKA jätkab tagasiside küsimist teenuse pakkumise osas ja jagab seda teenuseosutajaga, et muuta ja arendada peretoe teenust veel paremaks.  |  |
| 1. **Millised on peamised peretoetaja põhimõtted ja võtted pere toimetuleku jälgimisel ja võimalike peres esinevate probleemkohtade märkamisel?**
 | **Max 24 punkti** |
| Peretoetaja töö põhimõtted on toodud välja kompetentsimudelis. Peretoetaja peamised põhimõtted ja võtted pere toimetuleku jälgimisel on:1. Suhte looja ja eesmärkide seadja – avatud suhtlemine, peegeldamine, konkreetsus ja visioon suunaga tulevikku2. Toetaja lapse arendamisel – lapse heaolu jälgimine, vajadusel sekkumine ja teavitamine, info andmine ja jagamine, küsimustele vastamine, peegeldamine ja küsima julgustamine.3. Julgustaja ning innustaja – oskab märgata positiivseid samme ja arengut, alustab vajadusel vestlusi ja avab teemasid, annab tagasisidet, aitab luua kontakte teiste peredega, soovitada nõustamisi ja grupinõustamisi.4. Info jagaja ning selgitaja – annab infot ja selgitab, julgustab küsima ja julgustab uurima, julgustab peret suhtlema kohaliku omavalitsuse või teiste asutustega. Jääb oma rolli piiridesse ja ei võta üle KOV rolli.5. Teadlik enesearendaja – emotsionaalselt keerulistes olukordades oskab oma reaktsioone analüüsida ning hinnata. Pidev enesetäiendus ning tööalane supervisioon. Teab, kust abi küsida ja vajadusel ka tegutseb vastavalt – esimese sammuna suhtleb projektijuhiga, teise sammuna teiste tugiteenuste meeskonna liikmetegaProbleemkohtade märkamise puhul on oluline kaardistada probleemi olemus ja leida ressursid. Võib juhtuda, et vajaduspõhisele peretoele suunatud pere puhul on suunamise põhjusteks toodud ühed probleemid, aga aja jooksul kui peretoetaja õpib peret tundma, tulevad nähtavale uued mured. Vahel on peres ressursid olemas, aga vahel on vaja leida tuge ka väljast. Meil on välja kujunenud süsteem, et peretoetaja saab igal ajal võtta ühendust projektijuhiga. Koos arutakse tekkinud olukorda, probleemi ulatust, võimalikke lahendusi. Vajadusel kaasatakse KOV-i või SKA või hoopiski mõne muu erialaspetsialist.  |  |
| 1. **Milliseid koostöövõimalusi näete KOVide suunas? Mida saate teie teha, et KOVid oleksid laiemal määral kaasatud hooldusperede ja eestkostjate probleemidele lahenduste leidmisel ja oleksid valmis rohkem panustama perede toetamisesse (sh tellides ja rahastades vajadusel peretoe teenust)?**
 | **Max 20 punkti** |
| Peame koostööd KOV-dega väga oluliseks. KOV-de valmisolek koostööks on väga erinev, on neid, kes tõeliselt huvituvad pere olukorrast, on valmis pakkuma juurde lisateenuseid ja tuge, tasuma jätkutoe eest. Peretoetajaid peetakse osaks võrgustikutööst ja kaasatakse ümarlaudadele ning nende arvamusega arvestatakse. Aga on paraku ka selliseid KOV-e, kes koostööst ei ole huvitatud ja loodavad, et tugiteenused vähendavad nende töökoormust, mis mõistetavalt on suur, aga peretoetaja ei tohi võtta üle KOV-i ülesandeid. KOV-dega koostöövõimaluste suurendamine saab toimuda ikka läbi teavituse ja usaldusväärse kontakti loomise. Oleme omalt poolt teinud ja jätkame koostööd, loome kontakte, teavitame, jagame infot laiemalt, mitte ainult ühe teenuse kohta vaid kõikide teenuste kohta, julgustame ka peresid suhtlema KOV-dega julgemalt.Leiame, et paralleelselt võiksid KOV-idele toimuda infotunnid koostöös SKA-ga teenuste kohta ja see toimuks omavalitsuste kaupa, et oleks võimalik esitada küsimusi ja arutleda. Tugiteenuste info võiks jõuda ka KOV juhtideni, kes on otsustajad teenuste rahastamisel. Kuna KOV-des vahetuvad spetsialistid tihti, siis uued töötajad ei pruugi teadlikud olla asendushoolduse tugiteenustest. Samuti leiame, et jätkuda võiksid asendushoolduse teemalised koolitused KOV-dele.  |  |
| 1. **Kuidas saab peretoetaja oma töös kasutada hoolduspere kompetentsimudelit?**
 | **Max 16 punkti** |
| Peretoetaja saab oma töös kasutada hoolduspere kompetentsimudelit järgmiselt:* jälgida pere toimetulekut, hinnata ressursse ning toetada peret.
* Mudel aitab jälgida peretoetajal seda, millised kompetentsid on perel olemas ja mille osas on kasvuruumid.
* Annab selgema võimaluse tegeleda pere kasvuruumidega.
* Mudel aitab peretoetajal selgitada peredele ka nende rolli, kui on olukordi, kus pere ei mõista lapse vajadusi või on näiteks olukorras, kus probleemid on kasvanud nii suureks, et raske on näha, kas pere jätkab hooldusperena või ei tule olukorraga toime ja loobub.
* Mudel annab peretoetajale võimaluse anda adekvaatset tagasisidet
* Mudel annab peretoetajale raamid, mida pere puhul jälgida.
 |  |
| 1. **Milliseid lisavõimalusi näete, et suurendada eestkosteperede huvi tugiteenuste vastu ja osalemist teenustel?**
 | **Max 16 punkti** |
| Eestkoste perede huvi suurendamiseks on väga oluline teadlikkuse suurendamine, leiame, et teenuste vastu saab tekitada huvi koostöös KOV-iga. Uus koduleht eestkostjatele <https://eestkostja.kohus.ee/laps/elu-eestkostjana/#tugi-lapsele-ja-eestkostjale> on väga positiivne samm teadlikkuse tõstmiseks ja teavituseks, sest seal on koos väga palju olulist infot, samuti info toe pakkumise kohta. Levitame infot kodulehe kohta eestkostjate seas, kes on meie ühingu vaateväljas. KOV näeb eestkosteperede vajadusi kõige paremini, sest tihti on eestkostjad seotud omavalitsuses muude sotsiaalteenustega. Kui eestkostja vajadus on asendushooldusega seotud, siis oleme valmis KOV-ga koos mõtlema selle peale, millist teenust perele pakkuda ning tutvustama teenuseid. Meil on nüüdseks mitmeaastane kogemus eestkostjatele peretoe teenuse pakkumisel. Samuti oleme pakkunud tugigruppe spetsiaalsest eestkostjatele. On valmisolek teha seda ka edaspidi. Positiivse näitena saame tuua oma kogemuse Narvaga. 2023.a alustasime Narvas just eestkostjatele mõeldud tugigrupiga. Tänu heale koostööle Narva linnavalitsusega on liitunud palju eestkostjaid, läbi gruppide on näha rohkem ka perede vajadusi ja mitmed pered saanud lisatuge peretoe teenuse kaudu.Ühe ressursina on tutvustada koostöös SKA-ga teenuseid ka pensionäride ühenduste kaudu, sest statistika järgi on paljud eestkostjad vanavanemad. Eestkosteperede puhul on oluline nõustamise asukoht ja ligipääsetavus. Meil on häid praktikaid, kus KOV on korraldanud transpordi teenusele jõudmiseks, samuti on olnud varasemalt abiks telefoninõustamised. |  |

*Pakkumuse esitaja nimi, ametikoht (pakkuja esindaja)*

*Liis Saarna, MTÜ Oma Pere, juhatuse liige, projektijuht*